stanford-oval/wikipedia huggingface dataset:
ג'ינה לי נולין
פילמוגרפיה > סדרות ותוכניות טלוויזיה

| שנה | שם הסדרה/תוכנית | תפקיד | הערות |
| --- | --- | --- | --- |
| 1996 | Zig and Zag's Dirty Deeds | בתפקיד עצמה |  |
| 1995–1998 | משמר המפרץ | נילי קאפשו |  |
| 1996 | צעירים חסרי מנוח | סנדי |  |
| 2000 |  | סונדרה |  |
| 2000–2002 | Sheena | שינה |  |
| 1994– 1995 | The Price Is Right | דוגמנית |  |
| 1996 | Real Men Don't Watch Pre-Game | מנחה |  |
| 1996 | MTV Rock N' Jock Basketball VI | מנחה |  |
| 1996 | The 50th Anniversary of the Bikini | מנחה |  |
| 1996– 1999 | TFI Friday | בתפקיד עצמה |  |
| 1997 | MTV Europe Music Awards 1997 | מגישה |  |
| 2001– 2004 | Hollywood Squares | חברת פאנל |  |
| 2002– 2003 | Pet Star | שופטת |  |
| 2002 | Miss Universe 2002 | שופטת |  |
| 2002 | אפקט הפחד | בתפקיד עצמה |  |
| 2003 | The 17th Annual Genesis Awards | מנחה |  |
| 2004 | The Sharon Osbourne Show | מנחה |  |
| 2004 | ElimiDate | מארחת |  |
| 2010 | Celebrity Ghost Stories | בתפקיד עצמה |  |
| 2010 | Comedy Central Roast | בתפקיד עצמה |  |
| 2014 | מטבחי הגיהנום | לקוחה במסעדה |  |
| 2015 | Oprah: Where Are They Now? | בתפקיד עצמה |  |
| 2017 | Battle of the Network Stars | מתחרה |  |
| 2022 | The Doctors | בתפקיד עצמה |  |
הערות שוליים

↑  "Gena Lee Nolin". Gale Biography Online Collection (Collection). Gale. 2006. נבדק ב-27 בינואר 2023. {{cite book}}:  (עזרה)
↑  "Gena Lee Nolin - Filmbug". www.filmbug.com. נבדק ב-2023-08-11.
↑  "Gena Lee Nolin on Creating 'Thyroid Sexy,' Her Upcoming Book And Possible 'Baywatch' Kickstarter". Starpulse.com. אורכב מ-המקור ב-2014-02-01. נבדק ב-2014-01-20.
↑  Beautiful Inside and Out | Book by Gena Lee Nolin, Mary Shomon – Simon & Schuster. Books.simonandschuster.com. 8 באוקטובר 2013. ISBN 9781451687224. נבדק ב-2014-01-20. {{cite book}}:  (עזרה)
↑  Wihlborg, Ulrica (December 3, 2008). "Baywatch's Gena Lee Nolin Has a Girl" (אורכב 03.03.2016 בארכיון Wayback Machine). People
| --- | --- |
בקרת זהויות :  BNE: XX4835601  ISNI: 0000 0000 7164 8024  LCCN: n2013012843  VIAF: 100934732   WorldCat (עם VIAF): 100934732
Running Up That Hill

"Running Up That Hill" (או בשמו המלא "Running Up That Hill (A Deal with God)", בתרגום חופשי לעברית: "לרוץ במעלה הגבעה") הוא שיר של הזמרת האנגליה קייט בוש. השיר היה הסינגל הראשון מתוך אלבומה החמישי, Hounds of Love, משנת 1985. השיר יצא לאור בבריטניה ב-5 באוגוסט 1985. היה זה הסינגל הראשון שלה שיצא בפורמט 12 אינץ', והשיר המצליח ביותר של בוש בשנות ה-80. השיר נכנס למצעד הסינגלים הבריטי ישירות למקום התשיעי, והגיע עד למקום השלישי, מה שהפך אותו לשיר השני המצליח ביותר של בוש מבחינת מיקום במצעדים. הסינגל הצליח גם בארצות הברית, והיה לשירה הראשון שמדורג במצעדים מאז 1978. השיר הגיע ל-30 הראשונים במצעד הבילבורד הוט 100 ודורג במיקומים גבוהים במצעדי הריקודים. בוש ביצעה את השיר בהופעה חיה יחד עם דייוויד גילמור בנשף השוטר החשאי השלישי, ב-1987.
צד ב' של הסינגל בגרסת ה-7 אינץ' כלל את השיר "Under the Ivy". בגרסת ה-12 אינץ' נכללו גם גרסת רמיקס וגרסה אינסטרומנטלית של השיר עצמו, כמו גם השיר "Under the Ivy". נוסף על שתי הגרסאות הללו יצאה לאור גם גרסה בהוצאה מוגבלת של 7 אינץ' עם עטיפה מתקפלת.
השיר זכה לביקורות חיוביות. בביקורת בדיעבד כתבה איימי האדסון מהאתר AllMusic ש"למרות כשרונה של בוש ברגשות ויכולתה לנווט גם את הלבבות המרירים ביותר בצורה יפה, הרי שלעיתים נדירות כתבה בוש שיר שמציג את האמת בצורה כה ברוטאלית, כואבת וחושנית".
ב-2012 יצא לאור רמיקס ובו הוקלטה השירה מחדש. הרמיקס הושק בטקס הסיום של אולימפיאדת לונדון. הגרסה המקורית שימשה כנעימת הפתיחה של סדרת הילדים "Running Scared" של BBC One, והושמעה מספר פעמים במהלך עונתה הרביעית של הסדרה "דברים מוזרים" של נטפליקס, מה שהוביל את השיר להצלחה מחודשת במצעדים, 37 שנה לאחר צאתו. הצלחתו בעקבות הסדרה הובילה אותו להיות מדורג לראשונה במצעד של ניו זילנד, שם נכנס לעשירייה הראשונה, ודורג מחדש במצעד האוסטרלי, הבריטי והאירי.
רקע

השיר היה הראשון שבוש הלחינה עבור האלבום Hounds Of Love, ושמו המקורי היה "A Deal With God". הוא הוקלט במקור בקיץ 1983 בגרסת שמונה ערוצים באולפנה הביתי של בוש, באמצעות מכונת תופים אלקטרונית מסוג "LinnDrum", סינתיסייזר מסוג "Fairlight CMI" ופסנתר. כביתר שירי האלבום, העבודה על ההקלטה המקורית נמשכה, והיא הועברה לסלילי מאסטר של 24 ערוצים להמשך המיקס. חלק מהעבודה הושקע באפקטים נוספים בסינתיסייזר, אך מרבית הרעיונות והאלמנטים כבר היו מוכנים, כולל מכונת התופים שהוקלטה על ידי דל פאלמר, וקטע הפתיחה שכלל את אפקט הרוח ואת קולה של בוש עצמה.
נציגי חברת התקליטים EMI חששו להוציא את השיר בשמו המקורי, "A Deal With God" ("עסקה עם אלוהים"), מחשש לתגובות שליליות מצד גורמים דתיים. בוש הסכימה לשנות את שם השיר, אך באלבום נכתבו שני השמות, כשהשם המקורי נכתב בסוגריים. במקור התכוונו אנשי EMI להוציא תחילה את השיר "Cloudbusting" כסינגל המוביל מהאלבום, אך בוש שכנעה אותם לשחרר את "Running Up That Hill" כסינגל הראשון מהאלבום, מאחר שלדבריה היה זה השיר הראשון שכתבה עבור האלבום, וכי הוא מייצג את רוח האלבום בצורה נכונה יותר.
השיר זכה לפרשנויות שגויות, וכדבריה של בוש עצמה:
ניסיתי לומר שגבר ואישה לא יכולים להבין אחד את השנייה כי אנחנו גבר ואישה. אם יכולנו להחליף תפקידים, אם יכולנו לבלות זמן מה בנעלי המגדר השני, אני חושבת שהיינו מופתעים! אני חושבת שזה יכול היה להוביל להבנה גדולה יותר. הדרך היחידה שבה חשבתי שניתן לעשות זאת הייתה... ובכן, קודם כל חשבתי על עסקה עם השטן, אבל אז חשבתי לעצמי "לא! למה לא עסקה עם אלוהים!" כי הרבה יותר עוצמתי לבקש מאלוהים לעשות איתך עסקה. עבורי השיר נקרא עדיין "עסקה עם אלוהים", כי זה השם שלו. הסבירו לנו שאם זה יהיה שם השיר, אי אפשר יהיה להשמיע אותו במדינות הדתיות. איטליה לא הייתה משמיעה אותו, צרפת לא הייתה משמיעה אותו, אוסטרליה לא הייתה משמיעה אותו! אירלנד לא הייתה משמיעה אותו, ושאנחנו עלולים להגיע למצב שחסמנו את השיר רק בגלל שהמילה "אלוהים" מופיעה בשמו.
"דברים מוזרים" וחזרה למצעדים ב-2022

במאי 2022 זכה השיר להתעניינות מחודשת לאחר שהופיע בעונתה הרביעית של הסדרה "דברים מוזרים" של "נטפליקס", בה היווה חלק משמעותי מפסקול העונה ומרכיב מהותי בעלילתה. בוש ידועה כמי שאינה מאשרת שימוש ביצירותיה, אך במקרה זה הסכימה באופן חריג, בהיותה מעריצת הסדרה. מיד לאחר הקרנת הבכורה של העונה דיווח שירות הסטרימינג "ספוטיפיי" על עלייה של 9,900% בהשמעות השיר בארצות הברית.
ב-3 ביוני 2022 נכנס השיר מחדש למצעד הסינגלים הבריטי במקום השמיני, והגיע למקום השני בשבוע העוקב. ג'יימס מאסטרסון, אנאליסט מצעדים מ-"Chart Watch" ציין שהשיר יכול היה להגיע למקום הראשון, אך משום שמדובר בשיר ישן שנכנס למצעד מחדש, הופעל חוק של חברת המצעדים הרשמית לפיו 700 אלף ההאזנות היומיות לשיר חולקו בפקטור שחישב אותן כפחות מ-400 אלף ההאזנות שהיו לשיר שצעד במקום הראשון (השיר "As It Was" של הארי סטיילס). חברת התקליטים של בוש, EMI, הגישה בקשה לפיו החוק יושעה במקרה זה, לאור הפופולריות המתמשכת של השיר הן במכירות והן בשירותי הזרמת המדיה, והבקשה אושרה ב-11 ביוני. ב-17 ביוני הגיע השיר למקום הראשון במצעד הסינגלים הבריטי, והיה בכך לשיר הראשון של בוש שמגיע להישג מאז "Wuthering Heights" שעשה זאת ב-1978. ב-1 ביולי הגיע השיר בפעם השלישית ברציפות למקום הראשון במצעד האירי במצעד של הממלכה המאוחדת. השיר הגיע למקום הראשון גם באוסטרליה, בלגיה, אירלנד, ליטא, לוקסמבורג, ניו זילנד, שוודיה, ושווייץ.
ב-11 ביוני 2022 השיר חזר גם למצעד הבילבורד הוט 100 האמריקאי, במקום השמיני, מקום גבוה יותר מהמקום ה-30 שאליו הגיע כשצעד במצעד ב-1985. השיר הפך בכך גם לשירה של בוש שהגיע למקום הגבוה ביותר במצעד עד כה. בשבוע שלאחר מכן הגיע השיר למקום הרביעי, ולאחר מכן טיפס למקום השלישי. בנוסף הגיע השיר למקום הראשון במצעד השירים האלטרנטיביים החמים של הבילבורד ובמצעד שירי הרוק והאלטרנטיבי החמים של המגזין, ולמקום ה-26 במצעד רשימת ההשמעה האלטרנטיבית, השיר הראשון שלה שנכנס למצעד האלטרנטיבי מאז "Rubberband Girl" ב-1994.
הטריילר של חלקה השני של העונה הרביעית של "דברים מוזרים" הכיל רמיקס תזמורתי לשיר, שנוצר במיוחד עבורו, ושימש גם בפרק הסיום, "The Piggyback".
Remember Me (קוקו)

| --- | --- |
 שיר בביצוע נטליה לפורקדה / מיגל / בנג'מין בראט / גאל גרסיה ברנאל / אנתוני גונזלס / אנה אופליה מורגינה
 מתוך האלבום קוקו
 יצא לאור:  2017
 אורך:  1:49
 חברת תקליטים:  וולט דיסני רקורדס
 כתיבה:  קריסטן אנדרסון-לופז ורוברט לופז
 לחן:  רוברט לופז 
 
"Remember Me" (בעברית: "זכרי אותי"), הוא שיר מתוך הסרט "קוקו" שנכתב על ידי קריסטן אנדרסון-לופז ורוברט לופז. בסרט, השיר בוצע בידי הדמויות ארנסטו דה לה קרוז, הקטור, מיגל ומאמא קוקו אשר אותם מדבבים במקור בנג'מין בראט, גאל גרסיה ברנאל, אנתוני גונזלס ואנה אופליה מורגינה, ובגרסה העברית אסף פריינטא, גילן שחף, עומר חובי ודינה דורון. השיר זכה בפרס אוסקר לשיר המקורי הטוב ביותר בטקס פרסי אוסקר ה-90, וכן היה גם זכייתם השנייה באוסקר עבור היוצרים רוברט וקריסטין לופז, לאחר השיר "Let It Go" בשנת 2013.
כמו כן בסוף כותרות הסרט השיר מושר בגרסת פופ בידי מיגל. כמו כן קרלוס ריברה הקליט גרסה לשיר בשם "Recuérdame" לגרסה הספרדית של האלבום.
תוכן

השיר בוצע מספר פעמים בסרט. בתחילה השיר בוצע על ידי ארנסטו דה לה קרוז (בנג'מין בראט) שביצע הופעה ענקית מול קהל לפני שנפל עליו הפעמון, בהמשך השיר בוצע על ידי הקטור (גאל גרסיה ברנאל) ששר שיר ערש לבתו הקטנה קוקו המתואר כפלאשבק ולבסוף השיר בוצע על ידי מיגל (אנתוני גונזלס) למאמא קוקו שהוא מזכיר לה את אביה ומאמא קוקו (אנה אופליה מורגינה) נזכרת באביה ומצטרפת אליו לשירה.
דירוגים ברשימות

| ארגון | רשימה | מיקום | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 15 |  |
נתוני מכירות

| מדינה | תואר | עותקים |
| --- | --- | --- |
| ארצות הברית (RIAA) | פלטינה | 1,000,000 |
ורוניקה קמפבל-בראון

ורוניקה קמפבל-בראון (באנגלית: Veronica Campbell-Brown; נולדה ב-15 במאי 1982) היא אתלטית ג'מייקנית, פעמיים ברציפות אלופה אולימפית (אתונה 2004 ובייג'ינג 2008), אלופת עולם (טגו 2011) ופעמים סגנית אלופת עולם (אוסקה 2007 וברלין 2009) בריצת 200 מטר. היא זוכת שתי מדליות ארד אולימפיות (אתונה 2004 ולונדון 2012), אלופת עולם (אוסקה 2007) ופעמים סגנית אלופת עולם (הלסינקי 2005 וטגו 2011) בריצת 100 מטר. נוסף לכך, היא אלופה אולימפית (אתונה 2004) ואלופת עולם (בייג'ינג 2015) בריצת שליחות 4x100 מטר. היא שיאנית העולם בריצת 100 יארד.
קמפבל-בראון בעלת 8 מדליות אולימפיות, מהן 3 מדליות זהב ובעלת 11 מדליות מאליפויות העולם, מהן 3 מדליות זהב כולל בריצת 100 מטר.
קמפבל-בראון חולקת ביחד עם שלי-אן פרייזר-פרייס את המקום השני בשתי רשימות ייחודיות: עם 8 מדליות אולימפיות בסה"כ שתיהן האתלטיות בעלות מספר המדליות הרב ביותר אחרי מרלין אוטי, לה יש 9 מדליות. ובנוסף הן האתלטיות הג'מייקניות בעלות מספר מדליות הזהב האולמפיות הרב ביותר אחרי איליין תומפסון-הרה, כשלשתיהן 3 מדליות זהב אולימפיות ואילו תומפסון-הרה זכתה ב-5.
ביוגרפיה

קמפבל-בראון נולדה לססיל קמפבל ופרלן ג'ק בטרילוני. יש לה תשעה אחים ואחיות.
ביוגרפיה > תחילת הקריירה > 2000 > אלופה אולימפית

באולימפיאדת סידני (2000) זכתה קמפבל-בראון במדליית כסף בריצת שליחות 4x100 מטר בתוצאה של 42.13 שניות, אחרי רביעיית השליחות של איי בהאמה (41.95 שניות) ולפני רביעיית השליחות של ארצות הברית (42.20 שניות).
ביוגרפיה > תחילת הקריירה > 2002

במשחקי חבר העמים הבריטי שנערכו במנצ'סטר, בריטניה בשנת 2002 זכתה קמפבל-בראון בשתי מדליות כסף, בריצת 100 מטר בתוצאה של 11.00 שניות, אחרי דבי פרגוסון שקבעה שיא משחקים חדש של 10.91 שניות, ולפני סבטדה פיינס (11.07 שניות) שתיהן מאיי בהאמה ובריצת 4x100 מטר בתוצאה של 42.73 שניות, אחרי איי בהאמה שקבעה שיא תחרות חדש של 42.44 שניות ולפני אנגליה (42.84 שניות).
ביוגרפיה > תחילת הקריירה > 2004

באולימפיאדת אתונה (2004) זכתה קמפבל-בראון ב-3 מדליות, 2 מדליות זהב ומדליית ארד אחת. מדליות זהב בריצת 200 מטר בתוצאה של 22.05 שניות, לפני אליסון פליקס מארצות הברית שקבעה שיא עולם חדש לנוער של 22.18 שניות ודבי פרגוסון (22.30 שניות) ובריצת שליחות 4x100 מטר בתוצאה של 41.73 שניות, לפני רוסיה (42.27 שניות) וצרפת (42.54 שניות). מדליית ארד בריצת 100 מטר בתוצאה של 10.97 שניות, אחרי יוליה נסטיארנקה מבלארוס (10.93 שניות) ולורין ויליאמס מארצות הברית (10.96 שניות).
ביוגרפיה > תחילת הקריירה > 2005

באליפות העולם באתלטיקה שנערכה בהלסינקי, פינלנד בשנת 2005 זכתה קמפבל-בראון בשתי מדליות כסף, בריצת 100 מטר בתוצאה של 10.95 שניות, אחרי לורין ויליאמס (10.93 שניות) ולפני כריסטין ארון מצרפת (10.98 שניות) ובריצת שליחות 4x100 מטר בתוצאה של 41.99 שניות, אחרי ארצות הברית (41.78 שניות) ולפני בלארוס (42.56 שניות). נוסף לכך, היא סיימה במקום רביעי בריצת 200 מטר בתוצאה של 22.38 שניות, 7 מאיות השנייה איטי ממדליית ארד שבה זכתה ארון (22.31 שניות). במדליית זהב זכתה פליקס (22.16 שניות).
ביוגרפיה > תחילת הקריירה > 2006

במשחקי חבר העמים הבריטי שנערכו במלבורן, אוסטרליה בשנת 2006 זכתה קמפבל-בראון במדליית כסף בריצת 200 מטר בתוצאה של 22.72 שניות, אחרי בת ארצה שרון סימפסון (22.59 שניות), ולפני ג'רלדין פיליי מדרום אפריקה (22.92 שניות).
ביוגרפיה > תחילת הקריירה > 2007 > אלופת העולם

באליפות העולם באתלטיקה שנערכה באוסקה, יפן בשנת 2007 זכתה קמפבל-בראון ב-3 מדליות, מדליית זהב אחת ושתי מדליות כסף. מדליית זהב בריצה היוקרתית ביותר ל-100 מטר בתוצאה של 11.01 שניות, לפני לורין ויליאמס (11.01 שניות) וכרמליטה ג'טר (11.02 שניות) שתיהן מארצות הברית. מדליות כסף בריצת 200 מטר בתוצאה של 22.34 שניות, אחרי פליקס (21.81 שניות) ולפני סוזנתיקה ג'איאנסינגה מסרי לנקה (22.63 שניות) ובריצת שליחות 4x100 מטר 42.01 שניות, אחרי ארצות הברית (41.98 שניות) ולפני בלגיה (42.75 שניות).
ביוגרפיה > תחילת הקריירה > 2008

באולימפיאדת בייג'ינג (2008) זכתה קמפבל-בראון במדליית זהב בריצת 200 מטר בפעם השנייה ברציפות בשיא אישי חדש של 21.74 שניות, לפני פליקס (21.93 שניות) ובת ארצה קרון סטיוארט (22.00 שניות), בריצת שליחות 4x100 מטר הרביעייה מג'מייקה לא סיימה את הריצה בשלב הגמר.
ביוגרפיה > תחילת הקריירה > 2009

באליפות העולם באתלטיקה שנערכה בברלין, גרמניה בשנת 2009 זכתה קמפבל-בראון במדליית כסף בריצת 200 מטר בתוצאה של 22.35 שניות, אחרי פליקס (22.02 שניות) ולפני דבי פרגוסון-מקנזי מאיי בהאמה (22.41 שניות). נוסף לכך, היא סיימה במקום רביעי בריצת 100 מטר בתוצאה של 10.95 שניות.
ביוגרפיה > תחילת הקריירה > 2010

באליפות העולם באתלטיקה באולם שנערכה בדוחא, קטר במרץ 2010 זכתה קמפבל-בראון במדליית זהב בריצת 60 מטר בתוצאה של 7.00 שניות, לפני ג'טר (7.05 שניות) ורודי זאנג מילמה מגבון (7.14 שניות).
ביוגרפיה > תחילת הקריירה > 2011

באליפות העולם באתלטיקה שנערכה בטגו, קוריאה הדרומית בשנת 2011 זכתה קמפבל-בראון ב-3 מדליות, מדליית זהב אחת ושתי מדליות כסף. מדליית זהב בריצת 200 מטר בתוצאה של 22.22 שניות, לפני ג'טר (22.37 שניות) ופליקס (22.42 שניות). מדליות כסף בריצות ל-100 מטר בתוצאה של 10.97 שניות, אחרי ג'טר (10.90 שניות) ולפני קלי-אן בפטיסט מטרינידד וטובגו (10.98 שניות) ובריצת שליחות 4x100 מטר בתוצאה של 41.70 שניות, אחרי ארצות הברית (41.56 שניות) ולפני אוקראינה (42.51 שניות).
ביוגרפיה > תחילת הקריירה > 2012

באולימפיאדת לונדון (2012) זכתה קמפבל-בראון בשתי מדליות, כסף וארד. מדליית כסף בריצת שליחות 4x100 מטר בשיא לאומי חדש של 41.41 שניות, אחרי ארצות הברית שקבעה שיא עולם חדש של 40.82 שניות ולפני אוקראינה (42.04 שניות) ומדליית ארד בריצת 100 מטר בתוצאה של 10.81 שניות, אחרי בת ארצה שלי אן פרייזר (10.75 שניות) וכרמליטה ג'טר (10.78 שניות). נוסף לכך, היא סיימה במקום רביעי בריצת 200 מטר בתוצאה של 22.38 שניות ולא הצליחה לזכות בפעם השלישית ברציפות בתואר.
ביוגרפיה > תחילת הקריירה > 2013 > אמרוץ

ב-14 ביוני 2013 נתפסה קמפבל-בראון על שימוש במשתן, האסור בשימוש לספורטאים. היא הושעתה לחצי שנה ולא יכלה להשתתף באליפות העולם.
ביוגרפיה > תחילת הקריירה > 2015 > אליפות העולם

באליפות העולם באתלטיקה שנערכה בבייג'ינג, סין זכתה קמפבל-בראון בשתי מדליות, זהב וארד. מדליית זהב, בריצת שליחות 4x100 מטר בשיא אליפות בשיא ג'מייקה חדש של 41.07 שניות, לפני ארצות הברית (41.68 שניות) וטרינידד וטובגו (42.03 שניות). מדליית ארד, בריצת 200 מטר בתוצאה של 21.97 שניות, אחרי דפנה סחיפרס מהולנד שקבעה שיא אליפות ואירופה חדש של 21.63 שניות ואליין תומפסון בת ארצה שקבעה שיא אישי חדש של 21.66 שניות.
ביוגרפיה > תחילת הקריירה > 2016

באולימפיאדת ריו דה ז'ניירו (2016) זכתה קמפבל-בראון במדליית כסף בריצת שליחות 4x100 מטר עם התוצאה 41.36 שניות, אחרי ארצות הברית (41.01 שניות) ולפני בריטניה (41.77 שניות). נוסף לכך, היא סיימה במקום 27 בריצת 200 מטר בתוצאה של 22.97 שניות.
שיאים אישיים > אצטדיון פתוח

ריצת 60 מטר: 7.00 שניות (2010)
ריצת 100 יארד: 9.91 שניות (2011) שיא עולם
ריצת 100 מטר: 10.76 שניות (2011)
ריצת 200 מטר: 21.74 שניות (2008)
ריצת 400 מטר: 52.24 שניות (2005)
הערות שוליים

↑  דיווח: ורוניקה קמפבל בראון תושעה לחצי שנה, באתר ynet, 3 ביולי 2013
| --- | --- |
בקרת זהויות :  World Athletics: 14285598
Night Visions

Night Visions הוא אלבום הבכורה של להקת הפופ רוק האמריקאית Imagine Dragons. הוא יצא לאור ב-4 בספטמבר 2012, בחברות התקליטים KIDinaKORNER ו-Interscope Records. האלבום, שהוקלט בין 2010 ו-2012, הופק בעיקר על ידי חברי הלהקה עצמם, כמו גם מפיק ההיפ-הופ האנגלי אלכס דה קיד וברנדון דארנר מקבוצת האינדי רוק האמריקאית The Envy Corps. על יצירת האלבום פיקח ג'ו ל'פורטה. לדברי הסולן דן ריינולדס, ליוצריו לקח שלוש שנים לסיים את יצירת האלבום, ושש מתוך רצועות האלבום פורסמו בעבר במספר EPs. מבחינה מוזיקלית, Night Visions מציג פופ רוק עם השפעות של פולק והיפ הופ.
האלבום זכה לביקורות מעורבות ממבקרי המוזיקה עם צאתו לאור. עם זאת, בבכורתו הגיע למקום השני במצעד Billboard 200 בארצות הברית, ומכר יותר מ-83,000 עותקים בשבוע הראשון לצאתו; כן היה מאז לאלבום פלטינה כפול. כמו כן הגיע לראשי מצעד האלבומים האלטרנטיביים ומצעד אלבומי הרוק של "בילבורד", ולראשי המצעדים באוסטרליה, באוסטריה, בקנדה, בגרמניה, באירלנד, במקסיקו, בהולנד, בניו זילנד, בנורווגיה, בפורטוגל, בשוודיה, בשווייץ ובממלכה המאוחדת. Night Visions הופיע בטופ 10 של "בילבורד" 200 בשנים 2012, 2013 ו-2014. האלבום הפך לאלבום הרביעי הנמכר ביותר ב-2013 בארצות הברית. הוא היה מועמד לפרס ג'ונו לאלבום הבינלאומי של השנה (2014), וזכה בפרס המוזיקה של בילבורד לאלבום הרוק הטוב ביותר (2014).
רקע

בשנת 2008 הוקמה Imagine Dragons, כשהיא כוללת את הסולן דן ריינולדס, את הגיטריסט ויין סרמון, את הבסיסט בן מק'קי, את המתופף אנדרו טולמן ואת הקלידנית בריטאני טולמן. כל אחד מהחברים עבר ללאס וגאס שבנבאדה על מנת להקים את הלהקה, שתוכננה להיות להקת רוק. אחרי שהשתתפה במספר תחרויות "קרב הלהקות" - תחרויות בין להקות שמטרתן להכריז על הלהקה הטובה ביותר, הלהקה הקליטה והוציאה לאור שלושה מיני-אלבומים: Imagine Dragons ב-2009, ב-2010 את Hell and Silence וב-2011 הוציאה Imagine Dragons את It's Time. לאחר ששני בני משפחת טולמן עזבו את הלהקה בחודש יולי 2011 והוחלפו על ידי המתופף דניאל פלאצמן באוגוסט 2011, הלהקה התגלתה על ידי יוניברסל רקורדס וחתמה ב-Interscope בנובמבר 2011.
ב-2011 נכנסה הלהקה לאולפן כדי לכתוב ולהקליט את המיני-אלבום הראשון שלהם בחברת התקליטים, Continued Silence EP, וחומר נוסף עבור אלבום הבכורה. Continued Silence פורסם ב-14 בפברואר 2012, זכה לשבחי הביקורת, והגיע למקום ה-40 בבילבורד 200, בין השאר, בבכורתם במצעדים. ה-EP שימש כהקדמה לאלבום האולפן הראשון של הלהקה, שכן הוא כלל בתוכו את השיר "It's Time", שיר שהופיע ב-Continued Silence ופורסם כסינגל לקידום מכירות מתוך ה-EP, וכשיר המוביל בו. הוא הגיע למקום ה-15 בבילבורד הוט 100 בסוף 2012.
קידום

החל מ-4 בספטמבר 2012, את האלבום היה ניתן לרכוש באתר Amazon.com תמורת 5 דולר לאורך שבוע אחד בלבד. מהדורת Best Buy הייתה זמינה עבור $7.99 עם קופון בחנות. ב-iTunes, הודות לתכונת "השלם את האלבום שלי", כל ההורדות הקודמות מחנות iTunes של שירים שמופיעים ב-Night Visions נקנו במחיר הרכישה של האלבום כולו, מה שגרם למחירו של האלבום להגיע בנסיבות מסוימות לארבעה דולרים בלבד.
מעגל קידומו של האלבום הזין שלושה סינגלים מצליחים וארבעה סינגלים לקידום מכירות, שני מיני-אלבומים ואלבום הופעה בתקופה של עשרה חודשים. מהדורות אזוריות של האלבום נבדלות בהתאם לנגישות האזורית.
סרט דוקומנטרי על עשיית האלבום בשם "Imagine Dragons: The Making of Night Visions" יצא לראשונה ב-7 בנובמבר 2012 בערוץ Palladia של VH1.
קידום > סינגלים

"It's Time" יצא לאור בתור הסינגל המוביל מתוך Continued Silence ומתוך It's Time, שני מיני-אלבומים שקדמו לפרסומו של Night Visions. הוא קודם ברדיו המיינסטרים בינואר 2012, ופורסם כסינגל הבכורה של הלהקה ב-18 באוגוסט 2012. הוא הפך לסינגל המצליח הראשון מבחינה מסחרית של הלהקה, והגיע לטופ 15 של בילבורד הוט 100. הלהקה ביצעה את השיר בתוכניות הטלוויזיה "The Tonight Show" עם ג'יי לנו, "Jimmy Kimmel Live!" עם ג'ימי קימל, "Late Night with Jimmy Fallon" עם ג'ימי פאלון ו-"Conan".
"Radioactive" יצא כסינגל להשמעה ברדיו מתוך Continued Silence ו-Night Visions באפריל ובאוקטובר 2012 בהתאמה. הלהקה ביצעה את השיר בתוכניות הטלוויזיה "Jimmy Kimmel Live!" עם ג'ימי קימל, "Late Night with David Letterman" עם דייוויד לטרמן, "The Tonight Show" עם ג'יי לנו, "Late Night with Jimmy Fallon" עם ג'ימי פאלון ו"סאטרדיי נייט לייב". מאז הגיע השיר למקום השלישי ב"בילבורד" הוט 100, כמו גם למקום הראשון במצעד השירים האלטרנטיביים, מצעד שירי הרוק הלוהטים ובמצעד המוזיקה השוודי.
"Hear Me" יצא כסינגל מתוך Night Visions ב-24 בנובמבר 2012. למחרת, השיר פורסם כמיני-אלבום בעל ארבע רצועות, שכולל גם את שני הסינגלים הקודמים, "Radioactive" ו-"Amsterdam", כמו את "The River", שהיה שיר בונוס במהדורת ה-Best Buy של Night Visions.‏ "Hear Me", "Radioactive", "On Top of the World", ו-"It's Time" היו כולם סינגלים שהגיעו לטופ 40 במצעדים.
"Demons" יצא לאור ל-"Triple A radio" האמריקאי ב-28 בינואר 2013 כסינגל להשמעה ברדיו בלבד מתוך Night Visions. הוא הגיע למקום השישי במצעד האמריקאי בילבורד הוט 100, כמו גם למקום הראשון במצעד שירי הפופ.
"On Top of the World" הגיע גם הוא לראש מצעדי הפזמונים. הוא יצא לאור ב-18 במרץ 2013.
קידום > סינגלים לקידום מכירות

"Amsterdam", יצא באופן בלעדי להורדה חינמית דרך iTunes. הסינגל יצא בתור "סינגל השנה" ("Single of the Week") של iTunes בשבוע יציאת האלבום. הסינגל יצא לראשונה בצפון אמריקה ב-4 בספטמבר 2012, ובמדינות אירופה ב-7 בפברואר 2013.
קידום > סיבוב הופעות

לפני יציאתו לאור של Night Visions, הופיעו חברי Imagine Dragons בתוכניות שונות ברדיו האמריקאי וברשתות הטלוויזיה השונות על מנת לקדם את המיני-אלבום Continued Silence ואת סינגל הבכורה של האלבום, "It's Time". הלהקה הופיעה עם "It's Time" בתוכנית האירוח "The Tonight Show with Jay Leno" של רשת NBC.
הלהקה יצאה לסיבוב הופעות לקידום Night Visions. במסגרת סיבוב ההופעות בן 35 ימי ההופעות, "Fall Tour 2026", שכמופע הפתיחה שלו שימשה להקת הרוק האלטרנטיבי האמריקאית Awolnation, הופיעה הלהקה ברחבי ארצות הברית במהלך סתיו 2012, על מנת לקדם את האלבום בצפון אמריקה. במהלך סיבוב ההופעות, ב-4 בספטמבר 2012, הופיעה הלהקה בתוכנית האירוח "Jimmy Kimmel Live!‎" של ABC. כן הופיעו בתוכנית האירוח "Late Night with Jimmy Fallon", בהופעה שזכתה להד תקשורתי רב ובה שרו חבריה את "It's Time" בפני אולם ריק, שכן היה זה במהלך מעברו של הוריקן סנדי באזור מטרופולין ניו יורק וניו ג'רזי.
בשנת 2013 החל סיבוב הופעות עולמי בשם "Night Visions Tour", לקידום יציאתו הבינלאומית של Night Visions לאור. סיבוב ההופעות, שבמהלכו, החל מפברואר 2013, הופיעה הלהקה באמריקה הצפונית ובאירופה. במהלך סיבוב ההופעות, הופיעה הלהקה לראשונה בתוכנית טלוויזיה בפריסה ארצית, כששרה את "Radioactive" ב-22 בפברואר 2013 בתוכנית "Late Show with David Letterman" של רשת CBS. הלהקה הופיעה בטלוויזיה פעם נוספת, כשהופיעה עם "Radioactive", "Demons" ו-On Top of the World" ב-4 ביולי 2013, ברשת ABC שבה שודרה התוכנית "בוקר טוב אמריקה".
קבלה וביקורת

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 53/100
ציוני ביקורות
מקור: ציון
AbsolutePunk: 84%
AllMusic: 
Consequence of Sound: 
CraveOnline: 
Las Vegas Weekly: 
Melodic: 
musicOMH: 
Q: 
Sputnikmusic: 
USA Today: 
ביקורות מאת מבקרי מוזיקה שנעשו על Night Visions היו חלוקות בדעותיהן. בריאן מנספילד (Brian Mansfield) מ-USA Today כתב על האלבום ביקורת חיובית, וכך כתב: "עם כל הכבוד למומחיות המוזיקלית של הקבוצה, מה שגורם לרצועות פרטניות להתבלט הוא באדיבותו של המפיק אלכס דה קיד". מנספילד שיבח אלמנטים פרטניים באלבום, כגון "הוק המנדולינה של 'It's Time', השריקה הקלילה ב-'On Top of the World' והגיטרה המגרגרת ב-'Demons'" ואמר כי "נגיעות יצירתיות אלו אולי נראות כמו פרטים קטנים, אך זהו הדמיון (imagination) שנותן לדרקונים (Dragons) אלו שיניים". גרגורי היני (Gregory Heaney) מ-Allmusic העיר כי האלבום "מרגיש לעיתים חסר עומק", אך כינה אותו "אלבום, שלפחות למשך כמה דקות בכל פעם, יגרום לחיים היומיומיים שלך להיראות קצת יותר גדולים".
אני זלסקי (Annie Zaleski) מ-Las Vegas Weekly שיבחה את Night Visions על היותו "בעל מבנה טוב ויצירתי, ומתפאר בכתיבת שירים איתנה - שלושה דברים שחסרים באלבומי להקות צעירות רבות כל כך". ליזה קואן (Lisa Kwon) מ-Consequence of Sound כתבה על האלבום סקירה מעורבת וחשה כי Night Visions "נכשל בהגעה לרמתו של
שאון האדרנלין הטרי שהסינגל הראשון של הלהקה הבטיח כששמענו אותו לראשונה ברדיו או בפרסומות מוקדם יותר השנה". ג'והאן ויפסון (Johan Wippsson) ממגזין Melodic קרא ל-Night Visions אלבום "מעט מרוסק, אך כמכלול מדובר באלבום מקסים מאוד ובעל מבנה טוב". כריס סאונדרס (Chris Saunders) מ-musicOMH ביקר את האלבום כ"כזה בטוח ובאמצע הדרך שהוא משאיר אותך באותה תחושה חלולה שלאס וגאס יכולה להשאיר, בלי הסערה המסוחררת והחושנית שהביאה אותך לשם מלכתחילה".
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרסי המוזיקה של בילבורד | 2014 | אלבום הרוק המוביל | זכייה |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 8× פלטינה | 8,000,000 |
סיכום
| בכל העולם | — | 8,000,000 |